Tramp bir qator asosiy shtatlarda Klintondan ortda qolmoqda

AQSh prezidentligi lavozimiga Respublikachilar partiyasidan nomzod Donald Tramp demokratlardan raqibi, sobiq davlat kotibi Hillari Klintondan bir qator shtatlarda, jumladan, Virjiniya va Nevadada ortda qolmoqda. Bu haqda CBS telekanali tomonidan o‘tkazilgan so‘rov natijalari guvohlik bermoqda, deya xabar bermoqda “TASS”.

Trampning pozitsiyasi Arizonada ham unchalik mustahkam emas.
Virjiniya nomzodlar uchun asosiy kurash yuzaga keladigan shtatlardan biri hisoblanadi, chunki unda nomzodlardan birining g‘alabasini oldindan aytish qiyin. Hozircha Klinton 49 foiz, Tramp esa bor-yo‘g‘i 37 foiz to‘pladi.
Nevadada bu farq biroz kamroq, shunga qaramasdan, birinchi xonim 43 foiz bilan birinchi o‘rinni egallamoqda, Tramp esa 41 foiz ovoz to‘plagan. CBS telekanalining qayd etishicha, Klintonni u yerda Lotin Amerikasi aholisi qo‘llab-quvvatlamoqda.